**PROCEDURĂ de lucru revizuită- ȘOMAJ TEHNIC – platforma PISA**

În vederea acordării, conform prevederilor O.U.G. nr. 30/2020, modificată și completată prin O.U.G. nr. 32/2020, a sumelor necesare plăţii indemnizaţiei de 75% din salariul de bază corespunzător locului de muncă ocupat ce se suportă din bugetul asigurărilor pentru șomaj, dar nu mai mult de 75% din câștigul salarial mediu brut pentru angajații ale căror contracte de muncă au fost suspendate potrivit art. 52 alin. (1) [lit. c)](http://lege5.ro/App/Document/gi2tknjxgq/codul-muncii-din-2003?pid=56618199&d=2020-03-21#p-56618199) din Legea nr. 53/2003 - Codul muncii,

Angajatorii cu sediul în raza teritorială a jud. Iași trebuie să depună la AJOFM Iași, următoarele documente conform modelelor care sunt aprobate prin ordin al ministrului muncii şi protecţiei sociale şi publicat în Monitorul Oficial al României, Partea I:

1. **cerere** semnată şi datată de reprezentantul legal;
2. **declaraţie pe propria răspundere** a reprezentantului legal al angajatorului;
3. **lista persoanelor care urmează să beneficieze de această indemnizaţie**, asumată de reprezentantul legal al angajatorului.

Pentru a veni în sprijinul angajatorilor, *AJOFM Iași* *recomandă* folosirea platformei PISA.

**ᵎ T**rebuie parcurși **următorii pași**:

**ᵎ Varianta 1**: **pentru angajatorii care au transmis documentația prin platforma PISA!**

**PAȘI NECESARI:**

1. Accesează aplicația informatică a AJOFM prin intermediul **noului link**: <http://www.locuridemuncaharghita.ro/Sectiune%20agenti/PISA/pisa_serv.php>*;*

**În cazul în care link-ul nu funcționează la prima accesare, vă rugăm reîncercați!!!**

1. Autentificarea se face pe bază de cod unic de înregistrare (cod fiscal fără RO) iar parola este adresa de **e-mail** care a fost transmisă și la ANAF ca fiind adresa de e-mail a angajatorului.

**După logare** veți fi obligat să modificați automat parola acordată anterior (dacă a fost cazul) cu una solidă din punct de vedere al securității - va conține atât **litere** (cel puțin una cu majusculă), **cifre** (cel puțin una) cât și **caractere speciale** (unul).

**ATENTIE!!!!**

* Nu veți putea trece peste obligația de a modifica parola!

**ᵎ Varianta 2**: **pentru angajatorii care se loghează pentru prima oară pe platforma PISA!**

**PAȘI NECESARI:**

1. Accesează aplicația informatică a AJOFM prin intermediul link-ului: <http://www.locuridemuncaharghita.ro/Sectiune%20agenti/PISA/pisa_serv.php>*;*

**În cazul în care link-ul nu funcționează la prima accesare, vă rugăm reîncercați!!!**

1. Autentificarea se face pe bază de cod unic de înregistrare (cod fiscal fără RO) iar parola este adresa de **e-mail** care a fost transmisă și la ANAF ca fiind adresa de e-mail a angajatorului.

**După logare** veți fi obligat să modificați automat parola acordată anterior (dacă a fost cazul) cu una solidă din punct de vedere al securității - va conține atât **litere** (cel puțin una cu majusculă), **cifre**(cel puțin una) cât și **caractere speciale** (unul).

**ATENTIE!!!!**

* Nu veți putea trece peste obligația de a modifica parola!
* În cazul în care nu se obține logarea, angajatorul trimite o solicitare cu datele sale de identificare (denumire, cod fiscal, sediu, telefon, reprezentant legal, cont bancar, banca, telefon, e-mail) către AJOFM Iași la adresa de e-mail [ajofm@is.anofm.ro](mailto:ajofm@is.anofm.ro) pentru crearea contului personalizat. AJOFM Iași va transmite către angajator userul (care este întotdeauna codul fiscal/codul unic de inregistrare) și **parola**;

1. Se intră în ***Platforma de relaționare cu angajatorii*** și se accesează butonul ***Șomaj tehnic*** (există și un tutorial video ce explică funcționalitatea aplicației pe partea de șomaj tehnic, ignorând explicațiile inițiale referitoare la *chestionar epidemie*);
2. Se intră în pagina ***Șomaj tehnic,*** se completează corect ***Contul bancar (Codul IBAN)*** *(aplicația are cheie de validare pentru cont)* și ***Banca*** la care este deschis contul și se salvează datele. Ulterior, se accesează butonul ***Introducere persoana somaj tehnic*** și se introduc, prin salvări succesive în aplicație, salariații ale căror contracte de muncă au fost suspendate potrivit art. 52 alin. (1) [lit. c)](http://lege5.ro/App/Document/gi2tknjxgq/codul-muncii-din-2003?pid=56618199&d=2020-03-21#p-56618199) din Legea nr. 53/2003 - Codul muncii, prin completarea tuturor cîmpurilor *(aplicația are chei de validare pentru CNP, număr de zile lucrătoare)*.
3. După introducerea tuturor salariaților ale căror contracte de muncă au fost suspendate vor fi generate de către aplicație cele 3 documente (cerere, declarație pe propria răspundere, listă salariați) necesare solicitării șomajului tehnic de la AJOFM Iași. Documentele vor fi generate în format .pdf și vor fi salvate de către angajator în propriul computer/laptop. Dacă deține o semnătură electronică pentru reprezentantul legal, angajatorul va certifica cu această semnătură documentele generate din aplicație și le va transmite prin intermediul aplicației către AJOFM Iași. Dacă nu deține o semnătură electronică, angajatorul va lista documentele generate din aplicație, vor fi semnate de către reprezentantul legal/persoana împuternicită prin procură, vor fi scanate și transmise prin intermediul aplicației către AJOFM Iași. După semnarea electronică/olografă a documentelor acestea se vor încărca în aplicație și trimise prin intermediul butonului TRANSMITERE.
4. După transmiterea documentelor prin intermediul aplicației, angajatorul va primi un număr de înregistrare generat de aplicație, iar AJOFM Iași va fi informat imediat că angajatorul a transmis documentele necesare plății indemnizațiilor. AJOFM Iași va descărca documentele din aplicație, le va verifica din punct de vedere al formei (angajatorul își asumă răspunderea pentru toate datele completate în cele 3 documente) și va efectua plata, în termen de maxim 15 zile, în contul angajatorului.

**IMPORTANT DE REȚINUT ȘI RESPECTAT!**

* **DOAR reprezentantului legal/terță persoană imputernicită pentru AJOFM prin procură POATE SEMNA** cele 3 documente pentru plata șomajului tehnic;
* Când veți depune documentația cu 1 mai 2020 (pentru stat de plata luna aprilie) va exista un buton de editare firmă unde veți putea modifica datele de identificare ale acesteia.Va rugăm să treceți numărul de telefon și adresa de email corectă pentru corespondență;
* Dacă folosiți această platformă PISA pentru transmiterea documentelor este OBLIGATORIU ca aceleași documente să nu fie transmise și pe platforma aici.gov.ro;
* Dacă cele 3 documente generate din aplicație vor fi semnate olograf, la încărcare, trebuie salvate într-un singur fișier.